CELEX: 32018D0937
Language: lv
Date: 2018-06-28 00:00:00
Title: Eiropadomes Lēmums (ES) 2018/937 (2018. gada 28. jūnijs), ar ko nosaka Eiropas Parlamenta sastāvu

2.7.2018   
            
            
               LV
            
            
               Eiropas Savienības Oficiālais Vēstnesis
            
            
               LI 165/1
            
         EIROPADOMES LĒMUMS (ES) 2018/937
   (2018. gada 28. jūnijs),
   ar ko nosaka Eiropas Parlamenta sastāvu
   EIROPADOME,
   ņemot vērā Līgumu par Eiropas Savienību un jo īpaši tā 14. panta 2. punktu,
   ņemot vērā Eiropas Parlamenta iniciatīvu (1),
   ņemot vērā Eiropas Parlamenta piekrišanu (2),
   tā kā:
   
               (1)
            
            
               Līguma par Eiropas Savienību (LES) 14. panta 2. punkta pirmā daļa nosaka Eiropas Parlamenta sastāva kritērijus, proti, ka Savienības pilsoņu pārstāvju skaits nepārsniedz septiņi simti piecdesmit, neskaitot priekšsēdētāju, ka šī pārstāvība ir līdzsvaroti proporcionāla, ar minimālo slieksni seši deputāti katrai dalībvalstij, un ka nevienai dalībvalstij nepiešķir vairāk par deviņdesmit sešām vietām.
            
         
               (2)
            
            
               LES 10. pants paredz, inter alia, ka Savienības darbības pamatā ir pārstāvības demokrātija, pilsoņi Savienības līmenī tiek tieši pārstāvēti Eiropas Parlamentā un dalībvalstis Padomē pārstāv to valdības, kas par savu darbību saskaņā ar demokrātijas principiem atbild vai nu savu valstu parlamentiem, vai saviem pilsoņiem.
            
         
               (3)
            
            
               Tāpēc LES 14. panta 2. punkts piemērojams saistībā ar plašāku Līgumos noteikto institucionālo kārtību, kas ietver arī noteikumus par lēmumu pieņemšanu Padomē,
            
         IR PIEŅĒMUSI ŠO LĒMUMU.
   1. pants
   Piemērojot LES 14. panta 2. punktu, ievēro šādus principus:
   
               —
            
            
               Eiropas Parlamenta vietu sadalījumā pilnībā izmanto LES noteikto minimālo un maksimālo slieksni katrai dalībvalstij, lai sadalījums pēc iespējas labāk atbilstu attiecīgajam iedzīvotāju skaitam dalībvalstīs,
            
         
               —
            
            
               līdzsvaroto proporcionalitāti definē šādi: attiecība starp katras dalībvalsts iedzīvotāju skaitu un vietu skaitu pirms noapaļošanas līdz veseliem skaitļiem ir mainīga atkarībā no attiecīgā dalībvalstu iedzīvotāju skaita tādējādi, ka katrs Eiropas Parlamenta deputāts no dalībvalstīm, kurās iedzīvotāju skaits ir lielāks, pārstāv vairāk pilsoņu nekā katrs Eiropas Parlamenta deputāts no dalībvalstīm, kurās iedzīvotāju skaits ir mazāks, un otrādi – jo dalībvalstī ir vairāk iedzīvotāju, jo lielāks skaits Eiropas Parlamenta vietu tai pienākas,
            
         
               —
            
            
               Eiropas Parlamenta vietu sadalījums atspoguļo demogrāfisko attīstību dalībvalstīs.
            
         2. pants
   Kopējo iedzīvotāju skaitu dalībvalstīs, pamatojoties uz dalībvalstu sniegtajiem visjaunākajiem datiem, aprēķina Komisija (Eurostat) saskaņā ar metodi, kas noteikta ar Eiropas Parlamenta un Padomes Regulu (ES) Nr. 1260/2013 (3).
   3. pants
   1.   Pārstāvju skaitu Eiropas Parlamentā, kurus ievēlē katrā dalībvalstī, 2019.–2024. gada parlamentārajam sasaukumam ar šo nosaka šādi:
   
               Beļģija
            
            
               21
            
         
               Bulgārija
            
            
               17
            
         
               Čehijas Republika
            
            
               21
            
         
               Dānija
            
            
               14
            
         
               Vācija
            
            
               96
            
         
               Igaunija
            
            
               7
            
         
               Īrija
            
            
               13
            
         
               Grieķija
            
            
               21
            
         
               Spānija
            
            
               59
            
         
               Francija
            
            
               79
            
         
               Horvātija
            
            
               12
            
         
               Itālija
            
            
               76
            
         
               Kipra
            
            
               6
            
         
               Latvija
            
            
               8
            
         
               Lietuva
            
            
               11
            
         
               Luksemburga
            
            
               6
            
         
               Ungārija
            
            
               21
            
         
               Malta
            
            
               6
            
         
               Nīderlande
            
            
               29
            
         
               Austrija
            
            
               19
            
         
               Polija
            
            
               52
            
         
               Portugāle
            
            
               21
            
         
               Rumānija
            
            
               33
            
         
               Slovēnija
            
            
               8
            
         
               Slovākija
            
            
               14
            
         
               Somija
            
            
               14
            
         
               Zviedrija
            
            
               21
            
         2.   Tomēr gadījumā, ja 2019.–2024. gada parlamentārā sasaukuma sākumā Apvienotā Karaliste joprojām ir Savienības dalībvalsts, pārstāvju skaits Eiropas Parlamentā no katras dalībvalsts, kuri stājas amatā, ir tāds, kā paredzēts Eiropadomes Lēmuma 2013/312/ES (4) 3. pantā, līdz Apvienotās Karalistes izstāšanās no Savienības ir juridiski stājusies spēka.
   Tiklīdz Apvienotās Karalistes izstāšanās no Savienības ir juridiski stājusies spēkā, pārstāvju skaits Eiropas Parlamentā, ko ievēlē katrā dalībvalstī, ir tāds, kāds paredzēts šā panta 1. punktā.
   Visi pārstāvji Eiropas Parlamentā, kuri aizpilda papildu vietas, kas izriet no starpības starp vietu skaitu, kuras piešķirtas saskaņā ar pirmo un otro daļu, savas vietas Eiropas Parlamentā ieņem vienlaicīgi.
   4. pants
   Pietiekami savlaicīgi pirms 2024.–2029. gada parlamentārā sasaukuma sākuma Eiropas Parlaments saskaņā ar LES 14. panta 2. punktu iesniedz Eiropadomei priekšlikumu par atjauninātu Eiropas Parlamenta vietu sadalījumu.
   5. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2018. gada 28. jūnijā
      
         
            Eiropadomes vārdā –
         
         
            priekšsēdētājs
         
         D. TUSK
      
   
   
      (1)  Iniciatīva pieņemta 2018. gada 7. februārī (Oficiālajā Vēstnesī vēl nav publicēta).
   
      (2)  2018. gada 13. jūnija piekrišana (Oficiālajā Vēstnesī vēl nav publicēta).
   
      (3)  Eiropas Parlamenta un Padomes Regula (ES) Nr. 1260/2013 (2013. gada 20. novembris) par Eiropas demogrāfijas statistiku (OV L 330, 10.12.2013., 39. lpp.).
   
      (4)  Eiropadomes Lēmums 2013/312/ES (2013. gada 28. jūnijs), ar ko nosaka Eiropas Parlamenta sastāvu (OV L 181, 29.6.2013., 57. lpp.).